3.1 ลักษณะผลิตภัณฑ์

ลักษณะผลิตภัณฑ์แต่ละสายผลิตภัณฑ์

-   บริษัท อีสเทิร์นไวร์ จำกัด (มหาชน)

บริษัทดำเนินธุรกิจในด้านการลงทุนในบริษัทอื่น โดย ณ ปัจจุบัน บริษัทได้ลงทุนในบริษัทย่อย 2 บริษัท
คือ บริษัท ระยองไวร์ อินดัสตรีส์ จำกัด และบริษัท เอื้อวิทยา จำกัด (มหาชน) บริษัทร่วม 1
บริษัท คือ บริษัท เอ็นเนซอล จำกัด

โดยคณะกรรมการบริษัทและคณะกรรมการบริหารจะเป็นผู้กำหนดนโยบายด้านการดำเนินธุรกิจและให้อิสระแก่ผู้บริหารของบริษัทย่อยในการบริหารงานแบบเบ็ดเสร็จ

-   บริษัท ระยองไวร์ อินดัสตรีส์ จำกัด

บริษัทย่อยดำเนินธุรกิจด้านผลิตและจำหน่ายผลิตภัณฑ์ลวดเหล็กแรงดึงสูง ลวดขอบล้อยาง
และลวดเชื่อมไฟฟ้า โดยมีกำลังการผลิตรวม 42,000 ตันต่อปี ซึ่งสามารถแบ่งผลิตภัณฑ์ได้เป็น 4
ประเภท ดังนี้

1. ลวดเหล็กแรงดึงสูงชนิดเส้นเดี่ยว (Prestressed Concrete Wire หรือ PC-Wire)
มีขนาดเส้นผ่าศูนย์กลางตั้งแต่ 4, 5, 7 และ 9 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรม เลขที่ มอก. 95-2540
เป็นผลิตภัณฑ์ที่ใช้ในงานก่อสร้างที่เน้นความแข็งแรง ความทนทาน เพื่อรองรับน้ำหนัก
โดยนิยมนำไปใช้ในการผลิตเสาเข็ม เสาไฟฟ้า แผ่นพื้นสำเร็จรูป
และไม้หมอนคอนกรีตสำหรับรางรถไฟ มีกำลังการผลิตประมาณ 19,200 ตันต่อปี

2. ลวดเหล็กแรงดึงสูงชนิดตีเกลียว (7- Wire Prestressed Concrete Strand หรือ
PC-Strand) มีขนาดเส้นผ่าศูนย์กลาง 9.3, 9.5, 12.4, 12.7 และ 15.2 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 420-2540
เป็นผลิตภัณฑ์ที่ได้มาจากการนำลวดเหล็กแรงดึงสูงชนิดเส้นเดี่ยวมาตีเกลียวเข้าด้วยกัน
ทำให้สามารถรับแรงดึงได้มากขึ้น และนิยมนำไปใช้ในงานก่อสร้างขนาดใหญ่ อาทิ คานสะพาน
ทางยกระดับ เสาเข็มขนาดใหญ่ และไซโล เป็นต้น มีกำลังการผลิต 14,400 ตันต่อปี

3. ลวดขอบล้อยาง (Tyre Bead Wire) มีขนาดเส้นผ่าศูนย์กลางตั้งแต่ 0.96 ถึง 1.6
มิลลิเมตร ปัจจุบัน บริษัทย่อยเป็นผู้ผลิตรายเดียวในประเทศ โดยผลิตตามมาตรฐานที่ลูกค้ากำหนด
เป็นผลิตภัณฑ์ที่ใช้ในอุตสาหกรรมผลิตยางอัดลม เพื่อช่วยขอบล้อยางให้กระชับกับขอบล้อให้แน่นขึ้น
มีกำลังการผลิต 6,000 ตันต่อปี

4. ลวดเชื่อมไฟฟ้า (Welding Wire) มีขนาดเส้นผ่าศูนย์กลาง 0.8, 0.9 และ 1.2 มิลลิเมตร
ได้รับเครื่องหมายมาตรฐานผลิตภัณฑ์อุตสาหกรรมเลขที่ มอก. 597-2528 และมาตรฐาน BV
(Bureau Veritas) หรือเรียกกันว่า MIG WIRE เป็นผลิตภัณฑ์ที่ใช้ในอุตสาหกรรมเชื่อมโลหะ
เช่น อุตสาหกรรมประกอบรถยนต์และชิ้นส่วนรถยนต์ อู่ต่อเรือ ตู้คอนเทนเนอร์ ท่อสูบน้ำ ถังแก๊ส
รถไถนา หม้อแปลงไฟฟ้า และเฟอร์นิเจอร์ เป็นต้น มีกำลังการผลิต 2,400 ตันต่อปี

-   บริษัท เอื้อวิทยา จำกัด (มหาชน)

บริษัทย่อยดำเนินธุรกิจด้านผลิตและจำหน่ายโครงเหล็กชุบสังกะสีสำหรับเสาสายส่งไฟฟ้า แรงสูง
เสาโทรคมนาคม และโครงเหล็กสถานีไฟฟ้าย่อย และมีการให้บริการชุบสังกะสีให้แก่ลูกค้าทั่วไป
และจำหน่ายสินค้าอุปกรณ์ส่งกำลัง
ผลิตภัณฑ์ของบริษัทย่อยเป็นประเภทที่ผลิตและจำหน่ายตามความต้องการของลูกค้า
ผลิตภัณฑ์ของบริษัทย่อยมีดังนี้

1. โครงเหล็กเสาสายส่งไฟฟ้าแรงสูง เป็นเสาโครงเหล็กชุบสังกะสี
ผลิตตามความต้องการของลูกค้า
เพื่อใช้ในโครงการสายส่งไฟฟ้าแรงสูงของการไฟฟ้าฝ่ายผลิตแห่งประเทศไทย
และการไฟฟ้าส่วนภูมิภาค เพื่อรองรับสายไฟฟ้าขนาดแรงดันไฟฟ้าตั้งแต่ 115 kV.- 500 kV.
จากโรงไฟฟ้าถึงสถานีไฟฟ้าย่อยก่อนที่จะส่งต่อไปถึงสถานที่ผู้ใช้งานในเขตชุมชน
โดยใช้เสาคอนกรีตต่อไป

2. โครงเหล็กเสาโทรคมนาคม เป็นเสาโครงเหล็กเพื่อรองรับอุปกรณ์สื่อสารในระบบโทรคมนาคม
มีความสูงตั้งแต่ 20 เมตร ถึงมากกว่า 100 เมตร ผลิตตามความต้องการของลูกค้า
ซึ่งจะกำหนดให้มีการออกแบบในรายละเอียด
และให้มีการทดลองประกอบก่อนที่จะผลิตเพื่อการส่งมอบโครงเหล็ก

3. เสาโครงเหล็กสถานีไฟฟ้าย่อยและโครงเหล็กทั่วไป
เป็นเสาโครงเหล็กที่รองรับอุปกรณ์ไฟฟ้าในสถานีไฟฟ้าย่อย เพื่อรองรับอุปกรณ์ไฟฟ้า เช่น
transformers, disconnecting switches, Lighting arrestors, capacitors และ
ฯลฯ และเป็นเสาขนาดเล็กไม่สูงมากนัก
ในส่วนของโครงเหล็กทั่วไปก็เป็นโครงเหล็กที่ใช้ในกิจการต่างๆ เช่น โครงหลังคา ทางเดิน รั้ว
ฯลฯ

4. การบริการชุบสังกะสี เป็นบริการให้ลูกค้าทั่วไปที่มีผลิตภัณฑ์โครงเหล็กของตนเอง
แต่ต้องการให้มีการชุบสังกะสี เพื่อให้ผลิตภัณฑ์คงทนต่อการเกิดสนิม ผลิตภัณฑ์ของลูกค้าดังกล่าวได้แก่
ตระแกรง ท่อเหล็ก รางรับสายไฟ ฯลฯ

5. การจัดจำหน่ายสินค้าอุตสาหกรรม ซึ่งได้แก่อุปกรณ์ส่งกำลังประเภท โซ่ เฟือง
มอเตอร์และเกียร์ต่างๆ
ผลิตภัณฑ์ส่งกำลังที่จัดจำหน่ายเป็นผลิตภัณฑ์ที่มีคุณภาพสูงนำเข้ามาจากต่างประเทศ

-   บริษัท เอ็นเนซอล จำกัด

บริษัทร่วมดำเนินธุรกิจผลิตและจำหน่ายกระแสไฟฟ้าและพลังงานความร้อน หรือเรียกว่าระบบ
Cogeneration ซึ่งเป็นงานอนุรักษ์พลังงานแขนงหนึ่งที่กำลังได้รับความนิยม
เนื่องจากการอนุรักษ์พลังงานโดยระบบ Cogeneration
นี้จัดอยู่ในวิธีการพัฒนาปรับปรุงการใช้พลังงานที่ให้ประสิทธิผลในการประหยัดพลังงานได้สูงสุดในปัจจุบัน

-   

3.1.2 บัตรส่งเสริมการลงทุน

บริษัท ระยองไวร์ อินดัสตรีส์ จำกัด ซึ่งเป็นบริษัทย่อย
ได้รับสิทธิพิเศษทางภาษีตามพระราชบัญญัติส่งเสริมการลงทุน พ.ศ. 2520
โดยการอนุมัติของคณะกรรมการส่งเสริมการลงทุนตามบัตรส่งเสริมเลขที่ 1244/2537 1439/2537
และ 1353/2537 ทั้งนี้ภายใต้เงื่อนไขที่กำหนดบางประการ
สิทธิพิเศษดังกล่าวรวมถึงการได้รับยกเว้นภาษีเงินได้นิติบุคคลสำหรับกำไรสุทธิจากกิจการที่ได้รับการส่งเสริมตามระยะเวลาที่กำหนดแปดปีนับตั้งแต่วันที่เริ่มมีรายได้จากการประกอบกิจการนั้น
และได้รับลดหย่อนภาษีเงินได้นิติบุคคลสำหรับกำไรสุทธิในอัตราร้อยละห้าสิบของอัตราปกติเป็นระยะเวลาห้าปีนับตั้งแต่วันที่พ้นกำหนดระยะเวลาได้รับการยกเว้นภาษีเงินได้นิติบุคคล
และได้รับยกเว้นภาษีเงินได้สำหรับเงินปันผลจ่ายให้แก่ผู้ถือหุ้น
ซึ่งจ่ายจากกำไรของกิจการที่ได้รับการส่งเสริมการลงทุนตลอดระยะเวลาที่ได้รับยกเว้นภาษีเงินได้นิติบุคคล
ทั้งนี้ สิทธิประโยชน์ที่สำคัญที่ยังคงเหลืออยู่ ประกอบด้วย

(1) ลดหย่อนภาษีเงินได้นิติบุคคลสำหรับกำไรสุทธิที่ได้รับการส่งเสริมการลงทุน ในอัตราร้อยละ 50
    ของอัตราปกติ มีกำหนด 5 ปี
    นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล

(2) หักค่าขนส่ง ค่าไฟฟ้า ค่าน้ำประปา สองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่เริ่มมีรายได้จากการประกอบกิจการ

3.2 การตลาดและภาวะการแข่งขัน

3.2.1 กลยุทธ์การตลาด

  บริษัท ระยองไวร์ อินดัสตรีส์ จำกัด

1.  การดำเนินงานของบริษัทย่อยผ่านการรับรองระบบคุณภาพมาตรฐาน ISO 9001 : 2000
    จากบริษัท เอสจีเอส (ประเทศไทย) จำกัด นอกจากนี้
    ผลิตภัณฑ์ที่ผลิตโดยบริษัทย่อยผ่านการรับรองมาตรฐานผลิตภัณฑ์อุตสาหกรรม (มอก.)
    ของกระทรวงอุตสาหกรรม จึงให้ความมั่นใจด้านคุณภาพได้เป็นอย่างดี

2.  บริษัทย่อยสามารถตอบสนองความต้องการของลูกค้าได้ทันกับความต้องการ
    เนื่องจากเป็นผู้ผลิตและจำหน่ายผลิตภัณฑ์ที่มีความหลากหลายทั้งชนิดและขนาด
    โดยมีระบบควบคุมสินค้าคงคลังที่มี ประสิทธิภาพ
    ทำให้การจัดส่งผลิตภัณฑ์ได้รวดเร็วและตรงต่อเวลา

3.  บริษัทย่อยมีนโยบายการตั้งราคาใกล้เคียงกับคู่แข่ง เพื่อรักษาฐานลูกค้าเดิมและส่วนแบ่งตลาด

4.  บริษัทย่อยมีบริการหลังการขาย โดยการติดตามและดูแลผลิตภัณฑ์ที่ได้จำหน่ายไปแล้ว
    พร้อมให้บริการด้านการสอบเทียบเครื่องมือวัดต่างๆ
    ตลอดจนการสอบถามปัญหาการใช้ผลิตภัณฑ์และการบริการอย่างสม่ำเสมอ
    เพื่อนำมาปรับปรุงการทำงานให้ลูกค้าเกิดความพึงพอใจในคุณภาพของสินค้าและการบริการของบริษัทย่อยมากยิ่งขึ้น

5.  บริษัทเน้นการพัฒนาความรู้ของบุคลากรในบริษัทและบริษัทย่อย
    เพื่อเสริมสร้างความรู้และความเข้าใจในการบริหารงานและการทำงาน
    ส่งผลให้สามารถเพิ่มประสิทธิภาพในการกระบวนการผลิต และลดการสูญเสียจากการผลิต

  บริษัท เอื้อวิทยา จำกัด (มหาชน)

1.  การดำเนินงานของบริษัทย่อยผ่านการรับรองระบบคุณภาพมาตรฐาน ISO 9001:2000
    จากบริษัท Moody International (Thailand) Ltd. และผลิตภัณฑ์ที่ผลิตซึ่งได้แก่
    โครงสร้างเหล็กเสาสายส่งไฟฟ้าแรงสูง โครงสร้างเหล็กเสาโทรคมนาคม
    และโครงสร้างเหล็กสถานีไฟฟ้าย่อย
    ก็เป็นผลิตภัณฑ์ที่ได้รับการขึ้นบัญชีผลิตภัณฑ์ที่ได้รับการจดทะเบียนจากสำนักงานมาตรฐานผลิตภัณฑ์
    อุตสาหกรรม ซึ่งเป็นผลให้ลูกค้ามีความมั่นใจในด้านคุณภาพเป็นอย่างดี

2.  บริษัทย่อยมีการพัฒนาปรับปรุงการบริหารการผลิต และติดตามดูแลผลิตภัณฑ์ที่ได้จำหน่ายไปแล้ว
    และติดตามปัญหาที่เกิดขึ้นเพื่อนำมาปรับปรุงตลอดเวลาเป็นผลให้ลูกค้ามีความพึงพอใจใน
    ด้านคุณภาพและด้านการบริหารหลังการซื้อขายเพิ่มมากขึ้นอย่างต่อเนื่อง

3.  บริษัทย่อย มีนโยบายการตั้งราคาใกล้เคียงกับคู่แข่งและให้ความสำคัญกับฐานลูกค้าเดิม
    เป็นผลให้บริษัทย่อยมีส่วนแบ่งการตลาดในสัดส่วนที่สูงตลอดมา

  บริษัท เอ็นเนซอล จำกัด

บริษัทร่วมผลิตกระแสไฟฟ้าและพลังงานความร้อน หรือเรียกว่าระบบโคเจนเนอเรชั่น
(Cogeneration) มี หลักการ คือสามารถผลิตพลังงานไฟฟ้าและความร้อนออกมาพร้อมกันได้
ถ้าโรงงานอุตสาหกรรม เปลี่ยนมาผลิตพลังงานโดยระบบโคเจนเนอเรชั่น
โดยมีการออกแบบให้เหมาะสมกับความต้องการของโรงงานโดยเฉพาะทางด้านพลังงานความร้อนแล้ว
จะช่วยประหยัดค่าใช้จ่ายด้านพลังงานลงได้ระหว่าง 15 – 40%
เมื่อเปรียบเทียบกับการผลิตพลังงานแบบเดิมที่โรงงานใช้อยู่
ทำให้สามารถเกิดการแข่งขันราคาได้ในทางการตลาดของโรงงาน

3.2.2 ประเภทลูกค้าและกลุ่มลูกค้าเป้าหมาย

บริษัท ระยองไวร์ อินดัสตรีส์ จำกัด

บริษัทย่อยจำหน่ายผลิตภัณฑ์ทั้งหมดให้แก่ลูกค้าภายในประเทศ
ซึ่งสามารถแบ่งกลุ่มลูกค้าเป้าหมายออกเป็น 4 กลุ่ม คือ

1. กลุ่มบริษัทผู้ผลิตเสาเข็ม เสาไฟฟ้า แผ่นพื้นสำเร็จรูป คานสะพาน ผู้ผลิตยางรถยนต์
และรถจักรยานยนต์

 2. กลุ่มผู้รับเหมาก่อสร้าง และประมูลงานกับหน่วยงานราชการ

 3. หน่วยงานภาครัฐ และรัฐวิสาหกิจ เช่น การไฟฟ้านครหลวง และการไฟฟ้าส่วนภูมิภาค

 4. ผู้แทนจำหน่ายอุตสาหกรรมลวดเชื่อมโลหะต่างๆ

ทั้งนี้ บริษัทย่อยให้ความสำคัญกับลูกค้าที่ทำธุรกิจติดต่อกันมาเป็นเวลานาน
และมีความสัมพันธ์ที่ดีต่อกันมาโดยตลอด ส่วนลูกค้าใหม่
บริษัทย่อยจะเน้นกลุ่มเป้าหมายไปยังลูกค้าที่มีความมั่นคงทางการเงินและมีศักยภาพในการดำเนินธุรกิจ

บริษัท เอื้อวิทยา จำกัด (มหาชน)

บริษัทย่อยจำหน่ายผลิตภัณฑ์เกือบทั้งหมดให้แก่ลูกค้าภายในประเทศ ตามกลุ่มลูกค้า ดังนี้

1.  กลุ่มผู้รับเหมาก่อสร้างจากต่างประเทศและในประเทศ ซึ่งรับงานจากหน่วยงานรัฐวิสาหกิจ

2.  หน่วยงานภาครัฐและรัฐวิสาหกิจ เช่น การไฟฟ้าฝ่ายผลิตแห่งประเทศไทย และการไฟฟ้า
    ส่วนภูมิภาค

3.  ลูกค้ารายย่อย ในส่วนของการขายสินค้าอุตสาหกรรมและการรับชุบสังกะสีผลิตภัณฑ์ของลูกค้า

4.  การให้บริการรับชุบสังกะสี
    บริการรับชุบสังกะสีให้กับลูกค้าซึ่งเป็นเอกชนทั่วไปซึ่งผลิตภัณฑ์ของลูกค้ามีข้อกำหนดที่จะต้องชุบสังกะสี

5.  จำหน่ายผลิตภัณฑ์สินค้าอุตสาหกรรม เช่น โซ่ เฟือง มอเตอร์และเกียร์
    สำหรับใช้ในโรงงานอุตสาหกรรมทั่วไป
    ซึ่งผลิตภัณฑ์ที่บริษัทย่อยนำมาจำหน่ายให้เป็นสินค้านำเข้ามาจากต่างประเทศยี่ห้อ RENOLD และ
    ARNOLD ซึ่งมีชื่อเสียง และมีคุณภาพสูงเป็นที่ยอมรับกันทั่วไปในต่างประเทศ

บริษัท เอ็นเนซอล จำกัด

กลุ่มลูกค้าเป้าหมายคือโรงงานและอาคารควบคุม
ที่มีหน้าที่ต้องดูแลการใช้พลังงานภายในองค์กรของตนเองให้มีประสิทธิภาพและต้องดำเนินการอนุรักษ์พลังงานอย่างเป็นระบบ

3.  นโยบายราคา

บริษัท ระยองไวร์ อินดัสตรีส์ จำกัด และบริษัท เอื้อวิทยา จำกัด (มหาชน) ทั้งสองบริษัทมีนโยบาย
การตั้งราคา โดยใช้วิธีต้นทุนบวกส่วนเพิ่ม (Cost Plus Margin) อย่างไรก็ตาม
ในการกำหนดราคาขั้นสุดท้าย
จะคำนึงถึงความต้องการในการบริโภคและสภาวะการแข่งขันภายในอุตสาหกรรมในแต่ละช่วง
เนื่องจาก อุตสาหกรรมเหล็กเป็นอุตสาหกรรมที่มีความผันผวนตามวัฎจักรธุรกิจเป็นหลัก

4.  การจัดจำหน่ายและช่องทางการจัดจำหน่าย

บริษัท ระยองไวร์ อินดัสตรีส์ จำกัด

บริษัทย่อยจำหน่ายสินค้าทั้งหมดโดยตรงให้กับลูกค้าในแต่ละผลิตภัณฑ์ ดังนี้

(1) ลวดเหล็กแรงดึงสูง

ลูกค้าของผลิตภัณฑ์ชนิดนี้ แบ่งออกเป็น 2 กลุ่ม คือ

-   ภาคเอกชน จำหน่ายให้กับ ผู้ผลิตเสาเข็มคอนกรีตอัดแรง เสาไฟฟ้า แผ่นพื้นสำเร็จรูป
    คานสะพาน และอื่นๆ ที่เกี่ยวข้องกับผลิตภัณฑ์คอนกรีตอัดแรงทุกประเภท
    คิดเป็นสัดส่วนประมาณร้อยละ 92-93 ของยอดขายลวดเหล็กแรงดึงสูง

-   ภาครัฐบาลและรัฐวิสาหกิจ โดยประมูลงานของการไฟฟ้านครหลวง และการไฟฟ้าส่วนภูมิภาค
    คิดเป็นสัดส่วนประมาณร้อยละ 7-8 ของยอดขายลวดเหล็กแรงดึงสูง

(2) ลวดขอบล้อยาง

จำหน่ายตรงให้กับโรงงานผู้ผลิตยางทุกประเภทประมาณ 20 ราย ในสัดส่วนร้อยละ 96
ของยอดขายลวดขอบล้อยาง และโรงงานผลิตท่อลมอ่อน (Air Duct) ในสัดส่วนร้อยละ 4
ของยอดขายลวดขอบล้อยาง

(3) ลวดเชื่อมไฟฟ้า

จำหน่ายตรงให้กับผู้แทนจำหน่ายสินค้าอุปกรณ์เชื่อมโลหะต่างๆ และผู้ใช้โดยตรง ในสัดส่วนร้อยละ
97 และร้อยละ 3 ตามลำดับ เนื่องจากเป็นผลิตภัณฑ์ที่ใช้ในการเชื่อมโลหะทุกชนิด ดังนั้น
จึงครอบคลุมในอุตสาหกรรมและผู้ใช้งานเกือบทุกประเภท ไม่ว่าจะเป็นอุตสาหกรรมประกอบรถยนต์
ชิ้นส่วนรถยนต์และรถมอเตอร์ไซด์ และสาธารณูปโภคต่างๆ

บริษัท เอื้อวิทยา จำกัด (มหาชน)

  บริษัทย่อยมีการจำหน่ายและช่องทางในการจำหน่ายตามผลิตภัณฑ์ในแต่ละกลุ่มดังนี้

(1) เสาโครงเหล็กไฟฟ้าแรงสูง

-   จำหน่ายให้กับบริษัทเอกชนซึ่งเป็นผู้รับเหมาก่อสร้างโครงการก่อสร้างสายส่งไฟฟ้าแรงสูงให้กับการไฟฟ้าฝ่ายผลิตแห่งประเทศไทย
    และการไฟฟ้าส่วนภูมิภาค

-   จำหน่ายโดยตรงให้กับการไฟฟ้าฝ่ายผลิตแห่งประเทศไทย และการไฟฟ้าส่วนภูมิภาค
    เมื่อมีการกำหนดให้มีการประมูลตรงกับผู้ผลิต

(2) เสาโครงเหล็กโทรคมนาคม

จำหน่ายให้กับบริษัทเอกชนซึ่งเป็นผู้รับเหมาก่อสร้างหลักให้กับบริษัทผู้ซื้อที่ได้รับสัมปทานให้ดำเนินการเครือข่ายระบบโทรคมนาคมจากการสื่อสารแห่งประเทศไทย
และองค์การโทรศัพท์แห่งประเทศไทย เช่น AIS UCOM DTAC TRUEMOVE

(3) เสาโครงเหล็กสถานีไฟฟ้าย่อย

จำหน่ายให้กับบริษัทเอกชนซึ่งเป็นผู้รับเหมาก่อสร้างสถานีไฟฟ้าย่อย ให้กับหน่วยงานรัฐวิสาหกิจ
หรือเอกชน

เนื่องจากบริษัทย่อยดำเนินการทำธุรกิจประเภทนี้อย่างต่อเนื่องมาเป็นระยะเวลายาวนานจึงมีฐานลูกค้า
ที่มั่นคงและมีความสัมพันธ์ที่ดีต่อกันโดยตลอด

บริษัท เอ็นเนซอล จำกัด

บริษัทร่วมจำหน่ายกระแสไฟฟ้าและพลังงานความร้อน ให้แก่ เดอะโสสุโก้ กรุ๊ป อินดัสทรีส์ จำกัด
และจำหน่ายกระแสไฟฟ้าให้กับการไฟฟ้าส่วนภูมิภาค

3.2.5 ภาวะอุตสาหกรรมและการแข่งขัน

โครงสร้างอุตสาหกรรมของบริษัท ระยองไวร์ อินดัสตรีส์ จำกัด

อุตสาหกรรมลวดเหล็กแรงดึงสูง

อุตสาหกรรมลวดเหล็กแรงดึงสูงเป็นส่วนหนึ่งของภาคอุตสาหกรรมวัสดุก่อสร้าง
ซึ่งจากวิวัฒนาการของการก่อสร้างสมัยใหม่ในงานก่อสร้างอาคารขนาดใหญ่
และงานก่อสร้างระบบสาธารณูปโภค เช่น การก่อสร้างทางยกระดับ ทางด่วน สะพาน
และการขยายสายส่งไฟฟ้า เป็นต้น รวมทั้งการขยายตัวอย่างต่อเนื่องของเศรษฐกิจและอุตสาหกรรม
ทำให้ลวดเหล็กแรงดึงสูงกลายเป็นวัสดุก่อสร้างที่มีความสำคัญและเป็นที่ต้องการมากขึ้น
สำหรับใช้เป็นวัสดุในงานก่อสร้างที่เน้นความแข็งแรง ทนทาน เพื่อรองรับน้ำหนักแบบ
Pre-tensioned และ Post-tensioned
เนื่องจากจะช่วยประหยัดเวลาและแรงงานในการก่อสร้าง ทั้งนี้
ลวดเหล็กแรงดึงสูงชนิดเส้นเดี่ยวมีการใช้มากในการผลิตเสาเข็มคอนกรีตอัดแรง เสาไฟฟ้า
แผ่นพื้นสำเร็จรูป และไม้หมอนคอนกรีตสำหรับรางรถไฟ ส่วนลวดเหล็กแรงดึงสูงชนิดตีเกลียว
ซึ่งสามารถรับแรงดึงได้มากกว่าลวดเหล็กแรงดึงสูงชนิดเส้นเดี่ยว
นิยมนำไปใช้ในการทำเสาเข็มคอนกรีตขนาดใหญ่ พื้นอาคาร ไซโล สะพาน ทางด่วน ทางยกระดับ
และการก่อสร้างอาคารขนาดใหญ่ เป็นต้น ซึ่งความต้องการใช้ P.C. Wire และ P.C. Strand
จะเปลี่ยนแปลงไปตามภาวะการก่อสร้างของทั้งภาครัฐบาลและเอกชน
ในโครงการก่อสร้างอสังหาริมทรัพย์ และสาธารณูปโภค

ในปี 2549 ผู้ผลิตลวดเหล็กแรงดึงสูงในประเทศมีทั้งหมด 8 ราย
โดยบริษัทย่อยมีส่วนแบ่งการตลาดร้อยละ 14 จัดอยู่ในอันดับที่ 4 ของตลาดรวม

ปัจจัยที่จะส่งผลกระทบถึงการดำเนินธุรกิจ

-   การเปลี่ยนแปลงราคาวัตถุดิบซึ่งมีแนวโน้มสูงขึ้นมาตลอดตามภาวะตลาดโลก
    รวมถึงการผันผวนของอัตราแลกเปลี่ยนเงินต่างประเทศ
    และผลกระทบจากการนำเข้าสินค้าของกลุ่มประเทศสมาชิกอาฟต้า
    ซึ่งเสียภาษีนำเข้าเพียงร้อยละ 5 จากเดิมที่เสียภาษีนำเข้าร้อยละ 20
    จึงมีผลกระทบโดยตรงต่อต้นทุนสินค้าของบริษัทย่อย และการกำหนดราคาขาย อย่างไรก็ตาม
    ปัจจัยผลกระทบจากการนำเข้าสินค้ามีผลกระทบต่อบริษัทย่อยและ
    อุตสาหกรรมเหล็กแรงดึงสูงในประเทศน้อยมาก เนื่องจากในอดีตที่ผ่านมา
    มีการนำเข้าของลวดเหล็กแรงดึงสูงไม่ถึงร้อยละ 2 ของยอดความต้องการใช้ในประเทศ

-   คู่แข่งรายใหม่ เนื่องจากการลงทุนผลิตลวดเหล็กแรงดึงสูงต้องใช้เงินทุนค่อนข้างสูง
    และอาศัยวิศวกร ผู้ควบคุมงานที่มีความเชี่ยวชาญ เพื่อให้สินค้าที่ผลิตมีคุณภาพตรงตามมาตรฐาน
    นอกจากนี้
    การสร้างชื่อเสียงให้เป็นที่ยอมรับและการสร้างความสัมพันธ์กับลูกค้าต้องใช้เวลานานพอสมควร
    ประกอบกับกำลังการผลิตเต็มที่ของผู้ผลิตลวดเหล็กแรงดึงสูงทั้งหมดในปัจจุบันยังเกินความต้องการ
    ดังนั้นการเข้ามาของคู่แข่งรายใหม่ในอุตสาหกรรมนี้จึงมีโอกาสน้อยมาก

-   การมีสินค้าทดแทน เหล็กเส้นสามารถใช้เป็นสินค้าทดแทนลวดเหล็กแรงดึงสูงได้
    แต่จะมีอุปสรรคในด้านความล่าช้าในการทำงานและมีต้นทุนที่สูงกว่า
    เนื่องจากจะต้องนำเหล็กเส้นมาเรียงเป็นตารางก่อนที่จะเทปูน
    ในขณะที่ลวดเหล็กแรงดึงสูงสามารถนำมาวางเป็นแนวทางยาวและเทปูนได้เลย
    ลวดเหล็กแรงดึงสูงจึงเป็นสินค้า ที่มีความต้องการอย่างแพร่หลายอยู่ในปัจจุบัน

-   ตลาดเป็นของผู้ซื้อ เนื่องจากกำลังการผลิตส่วนเกินยังมีอยู่มากกว่าปริมาณความต้องการ
    อีกทั้งยังมีลวดเหล็กแรงดึงสูงที่นำเข้าจากต่างประเทศซึ่งมีราคาถูกกว่าเข้ามาแข่งขันอีกด้วย
    กลยุทธ์การแข่งขันด้านราคาจึงถูกนำมาใช้ตามสถานการณ์
    โดยเฉพาะลูกค้าที่มีศักยภาพทางธุรกิจ

ความต้องการลวดเหล็กแรงดึงสูง

ความต้องการลวดเหล็กแรงดึงสูงในปี 2550 คาดว่าจะใกล้เคียงกับความต้องการในปี 2549 ทั้งนี้
เนื่องมาจากปัญหาทางด้านการเมืองที่เกิดขึ้น
มีผลให้โครงงานการก่อสร้างสาธารณูปโภคที่สำคัญต่างๆ ของ
ภาครัฐต้องชะลอตัวลงและเลื่อนการดำเนินการออกไป

อุตสาหกรรมลวดขอบล้อยาง

อุตสาหกรรมลวดขอบล้อยางเป็นส่วนหนึ่งของภาคอุตสาหกรรมยานยนต์
โดยบริษัทย่อยเป็นผู้ผลิตลวดขอบล้อยางแต่เพียงรายเดียวในประเทศไทย มีส่วนแบ่งการตลาดร้อยละ
16 จัดอยู่อันดับที่ 3 ของตลาดรวม รองจากการนำเข้าจากประเทศเกาหลี
ส่วนที่เหลือเป็นการนำเข้าจากต่างประเทศ อาทิเช่น มาเลเซีย อินเดีย จีน และกลุ่มประเทศยุโรป
ตามลำดับ

ปัจจัยที่จะส่งผลกระทบถึงการดำเนินธุรกิจ

-   คู่แข่งรายใหม่ การลงทุนผลิตลวดขอบล้อยางใช้เงินลงทุนสูง
    อีกทั้งกระบวนการผลิตที่สลับซับซ้อนจึงต้องมีการสั่งซื้อ
    หรือนำเข้าเทคโนโลยีการผลิตจากต่างประเทศ
    รวมทั้งจัดการอบรมบุคลากรให้มีความเชี่ยวชาญเฉพาะด้าน
    ซึ่งถ้าการผลิตไม่มีประสิทธิภาพก็มีโอกาสที่จะเกิดการสูญเสียจากการผลิตสูงมาก ดังนั้น
    จึงมีโอกาสน้อยมากที่จะมีคู่แข่งรายใหม่เข้ามาแข่งขันในอุตสาหกรรมประเภทนี้

-   ณ ปัจจุบัน ยังไม่มีสินค้าทดแทน เนื่องจากการผลิตยางรถยนต์
    มีการกำหนดคุณสมบัติของลวดขอบล้อยางไว้อย่างชัดเจน
    ทำให้ไม่สามารถใช้ลวดชนิดอื่นทดแทนได้

-   อำนาจต่อรองเป็นของผู้ซื้อ เนื่องมาจากมาตรการภาษีนำเข้าของกลุ่มประเทศสมาชิกอาฟต้า
    และจากประเทศอินเดีย ซึ่งเสียภาษีเพียงร้อยละ 5 และ 10 ตามลำดับ
    ทำให้ราคาสินค้าจากต่างประเทศต่ำกว่าราคาในประเทศ
    และถ้าเป็นการนำเข้ามาผลิตเพื่อส่งออกไปยังต่างประเทศ จะได้รับการคืนภาษีตามมาตรา 19
    ทวิของกรมศุลกากร อีกด้วย ซึ่งมาตรการภาษีดังกล่าว
    ส่งผลกระทบโดยตรงต่อการแข่งขันของบริษัทย่อย

-   แนวโน้มการนำเข้าสินค้าจากประเทศจีนมีปริมาณสูงขึ้น
    เนื่องจากสินค้าจากประเทศจีนมีราคาต่ำกว่า สินค้าของบริษัทย่อย
    และการนำเข้าก็สะดวกมากขึ้น เนื่องจากมีตัวแทนจำหน่ายในประเทศ
    ทำให้เกิดผลกระทบโดยตรงกับยอดขายของบริษัท

ความต้องการลวดขอบล้อยาง

ความต้องการลวดขอบล้อยางขึ้นกับภาวะของอุตสาหกรรมยานยนต์ ดังนั้น ในปี 2550
คาดว่าการขยายตัวของเศรษฐกิจไทยจะชะลอตัวลงอยู่ที่ประมาณร้อยละ 3.5 – 4.5 ต่อปี ดังนั้น
ความต้องการลวดขอบล้อยางในปี 2550 จะเพิ่มขึ้นประมาณ ร้อยละ 1 – 2 จากปี 2549

อุตสาหกรรมลวดเชื่อมไฟฟ้า

ในปี 2550 มีผู้ผลิตในอุตสาหกรรมลวดเชื่อมไฟฟ้าอยู่ 5 ราย
โดยมีส่วนแบ่งการตลาดรวมประมาณร้อยละ 81 ส่วนที่เหลือเป็นการนำเข้าจากต่างประเทศร้อยละ
19 ซึ่งส่วนใหญ่นำเข้าจากประเทศมาเลเซีย ส่วนที่เหลือเป็นการนำเข้าจากประเทศเกาหลีและจีน
โดยบริษัทย่อยมีส่วนแบ่งการตลาดประมาณร้อยละ 14 จัดเป็นอันดับที่ 3 ของตลาดรวม รองจาก
บริษัท โกเบมิกไวร์ (ประเทศไทย) จำกัด

ปัจจัยที่จะส่งผลกระทบถึงการดำเนินธุรกิจ

-   สินค้าทดแทน ลวดชนิดนี้สามารถใช้ลวดเชื่อมไฟฟ้าแบบก้านธูป (Electrode Wire)
    ซึ่งมีราคาที่ต่ำกว่าแทนได้ แต่ก็มีข้อจำกัดที่ไม่สามารถใช้ได้กับทุกประเภทของอุตสาหกรรม
    เนื่องจากลวดเชื่อมไฟฟ้าหรือที่ เรียกกันว่า MIG WIRE
    สามารถเชื่อมได้อย่างต่อเนื่องไม่ต้องเปลี่ยนลวดบ่อย และได้แนวเชื่อมที่แข็งแรงกว่า
    ทำให้ในปัจจุบันนิยมใช้กันมากในอุตสาหกรรมตั้งแต่ขนาดเล็ก ถึงขนาดใหญ่

-   ราคาและต้นทุน บริษัทตั้งราคาขายตามราคาตลาด และมีการควบคุมคุณภาพอย่างสม่ำเสมอ
    ตลอดจนให้ความสำคัญในการลดต้นทุนการผลิตอย่างต่อเนื่อง เพื่อให้มีต้นทุนต่อหน่วยต่ำที่สุด

-   อำนาจต่อรองเป็นของผู้ซื้อ เนื่องมาจากมาตรการภาษีนำเข้าของกลุ่มประเทศสมาชิกอาฟต้า
    และจากประเทศอินเดีย ซึ่งเสียภาษีเพียงร้อยละ 5 และ 10 ตามลำดับ
    ทำให้มีโอกาสที่สินค้าจากต่างประเทศจะเข้ามาตีตลาดสินค้าในประเทศ มีมากขึ้น
    โดยเฉพาะสินค้าจากประเทศจีน

ความต้องการลวดเชื่อมไฟฟ้า

ในปี 2550 คาดว่าความต้องการลวดเชื่อมไฟฟ้าเพิ่มขึ้นเป็นร้อยละ 2 - 4 จากปี 2549
เนื่องจากลวดเชื่อมไฟฟ้าสามารถใช้งานได้ในอุตสาหกรรมหลายประเภท
ทำให้มีช่องทางการกระจายสินค้าได้หลายช่องทางโดยเฉพาะอุตสาหกรรมประกอบรถยนต์
และชิ้นส่วนยานยนต์

โครงสร้างอุตสาหกรรมของบริษัท เอื้อวิทยา จำกัด (มหาชน)

อุตสาหกรรมเสาโครงเหล็กไฟฟ้าแรงสูง

อุตสาหกรรมเสาโครงเหล็กไฟฟ้าแรงสูงเป็นไปตามโครงการขยายระบบสายส่งไฟฟ้าของการไฟฟ้า
ฝ่ายผลิตและการไฟฟ้าส่วนภูมิภาค ซึ่งยังคงมีความต้องการสูง
เนื่องจากความต้องการใช้ไฟฟ้าของประเทศยังมีการขยายตัวอย่างต่อเนื่อง
ปัจจุบันมีผู้ผลิตเสาโครงเหล็กสายส่งไฟฟ้าในประเทศจำนวน 4 ราย
โดยบริษัทย่อยมีส่วนแบ่งการตลาดในปี 2548 และปี 2549 ในลำดับที่ 1 ของตลาดรวม

ปัจจัยที่จะส่งผลกระทบถึงการดำเนินธุรกิจ

-   ความผันผวนของราคาวัตถุดิบซึ่งค่อนข้างปรับตัวเพิ่มขึ้นมาก ทำให้ต้นทุนการผลิตสูงขึ้น
    แต่จะส่งผลกระทบต่อผู้ผลิตรายอื่นๆ ด้วยเช่นกัน

-   คู่แข่งรายใหม่ เนื่องจากอุตสาหกรรมโครงสร้างเสาสายส่งไฟฟ้าแรงสูง
    ยังมีความต้องการสูงอยู่ จึงคาดว่าจะมีคู่แข่งรายใหม่ในอนาคตอันใกล้นี้
    ซึ่งจะเป็นผลให้เกิดการแข่งขันเพิ่มขึ้น แต่ในขณะเดียวกัน
    ผู้ผลิตเดิมก็ได้ให้ความสำคัญในการหาตลาดต่างประเทศ
    ดังนั้นจึงคาดว่าผลกระทบของผู้ผลิตรายใหม่ยังไม่รุนแรง

ความต้องการโครงเหล็กสายส่งไฟฟ้าแรงสูง

ความต้องการโครงเหล็กสายส่งไฟฟ้าแรงสูงในประเทศยังคงสูงอยู่ประมาณเฉลี่ยปีละ 20,000 ตัน
และคาดว่าจะอยู่ในระดับใกล้เคียงกันหรือลดลงไปบ้างเพียงเล็กน้อยต่อไปอีก 5 – 10 ปี

อุตสาหกรรมเสาโทรคมนาคม

อุตสาหกรรมเสาโครงเหล็กโทรคมนาคมยังคงมีความต้องการสูงอยู่อีกพอสมควร
ถึงแม้ว่าในประเทศการลงทุนติดตั้งเครือข่ายระบบโทรคมนาคมคาดว่าจะลดลง
เนื่องจากในปัจจุบันได้มีการติดตั้งจำนวนมากแล้ว
หากแต่ในประเทศเพื่อนบ้านกำลังมีการขยายตัวเพื่อรองรับการพัฒนาในด้านนี้อย่างมาก
ดังนั้นจึงคาดว่าในระยะใกล้นี้ตลาดด้านเสาโทรคมนาคม จะยังมีปริมาณที่สูง
แต่การขยายตัวจะลดลงไปบ้าง ในส่วนของบริษัทย่อยจะมีผลิตภัณฑ์สำหรับเสาโครงเหล็กโทรคมนาคม
แบบ Self support ซึ่งมีความต้องการใช้อย่างแพร่หลายมากกว่าแบบอื่น
และคาดว่ามีส่วนแบ่งการตลาดอยู่ในลำดับที่ 2 ของตลาดรวม

ปัจจัยที่จะส่งผลกระทบถึงการดำเนินการธุรกิจ

ความผันผวนของราคาวัตถุดิบซึ่งในปีที่ผ่านมามีการปรับตัวราคาเพิ่มขึ้นมาก วัตถุดิบที่สำคัญคือเหล็ก
และสังกะสี จะมีความผันผวนสูงตามภาวะตลาดโลก โดยในปี 2549
นี้ราคาสังกะสีมีความผันผวนเพิ่มขึ้นสูงมาก ทำให้มีผลกระทบต่อต้นทุนการผลิตสูง
ซึ่งจะต้องมีการวางแผนการเสนอราคาสำหรับโครงการผูกพันระยะยาวให้รอบคอบ
เพื่อให้สามารถปรับราคาได้ตามต้นทุนวัตถุดิบที่สูงขึ้น

ความต้องการเสาโทรคมนาคม

ความต้องการเสาโทรคมนาคม ในประเทศ คาดว่าจะลดลงน้อยกว่า 15,000 ตัน ในปี 2550
แต่จะมีตลาดจากต่างประเทศเพิ่มขึ้นต่อไป

อุตสาหกรรมเสาโครงเหล็กสถานีไฟฟ้าย่อย

ในการก่อสร้างสถานีไฟฟ้าย่อยจำเป็นจะต้องออกแบบโครงเหล็กสำหรับรองรับอุปกรณ์ไฟฟ้าต่างๆ
เช่น transformers, circuit, breakers, disconnecting switches, lighting
wresters ที่จำเป็นต้องใช้ในสถานีไฟฟ้าย่อย

ความต้องการโครงเหล็กสถานีไฟฟ้าย่อย

ความต้องการโครงเหล็กสถานีไฟฟ้าย่อยจะขึ้นอยู่กับการขยายระบบส่งของการไฟฟ้าฝ่ายผลิต และ
การไฟฟ้าส่วนภูมิภาค และหากมีโรงงานอุตสาหกรรมขนาดใหญ่เกิดขึ้นและมีความต้องการไฟฟ้าสูง
ก็มี ความจำเป็นที่จะต้องมีสถานีไฟฟ้าย่อยควบคู่กันไปด้วย
ในส่วนของบริษัทย่อยคาดว่าส่วนแบ่งการตลาดจัดอยู่ในลำดับที่ 2 หรือ 3 ของตลาดรวม
และคาดว่าความต้องการในระยะต่อไปอยู่ประมาณ 3,000-5,000 ตัน/ปี

การบริการชุบสังกะสี

แนวโน้มของผลิตภัณฑ์เหล็กที่มีข้อกำหนดให้มีการชุบสังกะสีเพื่อป้องกันการผุกร่อนที่มีเพิ่มขึ้น
ตลอดเวลา และคาดว่ายังคงเพิ่มขึ้นต่อไปอีกนานในอนาคต
จากแนวโน้มที่เห็นได้จากประเทศที่พัฒนาแล้ว
เนื่องจากบริษัทย่อยให้บริการชุบสังกะสีแก่ลูกค้ารายย่อยทั่วไปเป็นการเสริมเท่านั้น
ดังนั้นจึงคาดว่าบริษัทย่อย จัดอยู่ในลำดับที่ 6 ของตลาดรวมของบริษัทผู้ให้บริการชุบสังกะสี ณ
ปัจจุบัน

อุปกรณ์สินค้าอุตสาหกรรม

บริษัทย่อยจัดจำหน่ายสินค้าอุตสาหกรรมในกลุ่มประเภทอุปกรณ์ส่งกำลัง เช่น โซ่ เฟือง เกียร์
และมอเตอร์ โดยเน้นสำหรับสินค้ายี่ห้อ RENOLDS และ ARNOLDS ซึ่งเป็นสินค้าที่มีคุณภาพสูง
แต่ในด้านการแข่งขันในตลาดซึ่งจะเป็นการแข่งขันในด้านการส่งมอบงานให้ได้ในระยะเวลาสั้น
จะเป็นตัวแปรที่สำคัญในการแข่งขัน ดังนั้นจึงต้องเตรียมความพร้อมทั้งในด้านวัตถุดิบ
และข้อมูลการผลิตไว้ล่วงหน้า

3.3 การจัดหาผลิตภัณฑ์

3.3.1 กำลังการผลิตและปริมาณการผลิต

บริษัทระยองไวร์ อินดัสตรีส์ จำกัด

บริษัทย่อยมีโรงงานตั้งอยู่เลขที่ 5 ถนนไอ-ห้า ตำบลมาบตาพุด อำเภอเมือง จังหวัดระยอง
เพียงแห่งเดียว ในปี 2549 มีกำลังการผลิตรวม 42,000 ตันต่อปี

ทั้งนี้ ในปี 2549 บริษัทย่อยใช้กำลังการผลิตจริงเฉลี่ยประมาณร้อยละ 77
ของกำลังการผลิตรวมต่อปี โดยจะดำเนินการผลิตอย่างต่อเนื่องประมาณ 20 ชั่วโมงต่อวัน
แบ่งออกเป็นวันละ 2 กะ และใช้คนงาน 3 ชุดหมุนเวียนสลับกันปฏิบัติงาน ทั้งนี้
บริษัทจะทำการซ่อมบำรุงเครื่องจักรประจำปีๆ ละ 2 ครั้ง ซึ่งใช้เวลาประมาณ 7 วันต่อครั้ง
โดยวิศวกรของบริษัทย่อยเป็นผู้ดำเนินการและควบคุมการซ่อมบำรุง

บริษัท เอื้อวิทยา จำกัด (มหาชน)

บริษัทย่อยมีโรงงานตั้งอยู่เลขที่ 78 หมู่ 15 ถนนร่มเกล้า แขวงแสนแสบ เขตมีนบุรี
กรุงเทพมหานคร เพียงแห่งเดียว และมีกำลังการผลิตรวมประมาณ 20,000 ตันต่อปี

ทั้งนี้ในปี 2549 นั้น บริษัทย่อยมีกำลังการผลิตจริงเฉลี่ยประมาณร้อยละ 60 ของกำลังการผลิตรวม
เนื่องจากไม่สามารถผลิตเต็มที่ได้เพราะต้องรอผลการดำเนินการ Tower test จากต่างประเทศ

วัตถุดิบและชนิดของวัตถุดิบ

บริษัทระยองไวร์ อินดัสตรีส์ จำกัด

วัตถุดิบหลักที่ใช้ในการผลิต ประกอบด้วย ลวดเหล็ก ซึ่งสามารถแบ่งออกเป็น 4 ประเภท

(1) ลวดเหล็ก HIGH CARBON WIRE ROD ขนาดเส้นผ่าศูนย์กลาง 9, 10, 11 และ 13
    มิลลิเมตร เป็นวัตถุดิบที่ใช้ในการผลิตลวด PC-WIRE และ PC-STRAND

(2) ลวดเหล็ก HIGH CARBON WIRE ROD ขนาดเส้นผ่าศูนย์กลาง 5.5 มิลลิเมตร
    เป็นวัตถุดิบที่ใช้ในการผลิตลวด TYRE BEAD WIRE

(3) ลวดเหล็ก LOW CARBON WIRE ROD ขนาดเส้นผ่าศูนย์กลาง 5.5 มิลลิเมตร
    ใช้ในการผลิตลวดเชื่อมไฟฟ้าและลวดชุบสังกะสี

วัตถุดิบดังกล่าวข้างต้นไม่มีวัสดุอื่นทดแทน
เนื่องจากเทคโนโลยีในการผลิตสินค้าประเภทลวดเหล็กชนิดต่างๆ ไม่ได้เปลี่ยนแปลงอย่างรวดเร็ว
เหมือนกับสินค้าประเภทอื่นๆ

วัตถุดิบที่ใช้ในการผลิตมีการจัดหามาจากทั้งภายในประเทศและต่างประเทศ
ผู้จำหน่ายภายในประเทศมีประมาณ 3 รายหลักๆ
ซึ่งยังมีวัตถุดิบรองรับไม่เพียงพอต่อปริมาณความต้องการของผู้ใช้ภายในประเทศทั้งหมด
จึงต้องมีการจัดหาจากแหล่งต่างประเทศ โดยนำเข้าจากประเทศอินโดนีเซีย มาเลเซีย จีน
เยอรมัน และอังกฤษ เป็นต้น ซึ่งคุณภาพของแต่ละประเทศก็แตกต่างกันไป ในปี 2549
บริษัทย่อยใช้วัตถุดิบที่ผลิตในประเทศคิดเป็นร้อยละ 40 ของปริมาณการสั่งซื้อรวม

บริษัท เอื้อวิทยา จำกัด (มหาชน)

วัตถุดิบหลักที่ใช้ในการผลิตคือ เหล็กและสังกะสี มีรายละเอียดดังนี้

(1) เหล็กฉากขาเท่ากัน ชั้นคุณภาพ SS400 ขนาดตั้งแต่ L40x40x3 ถึง L200x200x15

(2) เหล็กฉากขาเท่ากัน ชั้นคุณภาพ SS540 ขนาดตั้งแต่ L75x75x6 ถึง L250x250x35

(3) สังกะสี ความบริสุทธิ์ 99.99%

วัตถุดิบเกือบทั้งหมดจัดหามาจากแหล่งภายในประเทศ

2.  ผลกระทบต่อสิ่งแวดล้อม

บริษัทระยองไวร์ อินดัสตรีส์ จำกัด

ผลกระทบจากกระบวนการผลิต ประกอบด้วยผลกระทบหลักดังต่อไปนี้คือ

(1) มลภาวะทางอากาศ เช่น ไอกรดไฮโดรคลอริกที่เกิดขึ้นในขบวนการทำความสะอาดลวด

(2) มลพิษทางน้ำ เช่น สภาพน้ำทิ้งที่มีสภาพเป็นกรด และปริมาณกากตะกอนของน้ำเสีย

(3) มลภาวะที่เกิดจากขยะและของเสียอุตสาหกรรม

บริษัทย่อยได้จัดให้มีการวัดผลและตรวจสอบคุณภาพสิ่งแวดล้อม
และผลกระทบจากกระบวนการผลิตอย่างต่อเนื่องเป็นประจำทุกปี
เพื่อลดผลกระทบและเปรียบเทียบผลการปฏิบัติจริงกับอัตราสูงสุดที่กฎหมายกำหนด โดยได้ว่าจ้าง
บริษัท เฮลธ์ แอนด์ เอ็นไวเทค จำกัด เพื่อตรวจวัดมลภาวะทางอากาศตามข้อกำหนดของ
คณะกรรมการสิ่งแวดล้อม บริษัท ปิโตรเคมีแห่งชาติ จำกัด (มหาชน)
เพื่อตรวจสอบคุณภาพน้ำทิ้งของโรงงานทุกๆ เดือน
ตามข้อกำหนดของการนิคมอุตสาหกรรมแห่งประเทศไทย และบริษัท อีสเทิร์น ซีบอร์ด
เอนไวรอนเมนทอล คอมเพล็กซ์ จำกัด
เพื่อกำจัดสิ่งปฏิกูลเพื่อให้ได้มาตรฐานตามเกณฑ์ของประกาศกระทรวงอุตสาหกรรม

ผลการดำเนินการของบริษัทย่อย เพื่อป้องกันปัญหาผลกระทบด้านสิ่งแวดล้อม มีดังต่อไปนี้

(1) มลภาวะทางอากาศ บริษัทย่อยได้มีการควบคุมโดยมีระบบบำบัดอากาศ ( Scrubber )
    ทุกจุดที่เกิดมลภาวะทางอากาศและทำการตรวจวัดตามที่กระทรวงอุตสาหกรรมกำหนด เมื่อวันที่
    8 พฤษภาคม 2549 สรุปได้ ดังนี้

+---------------+---------------+--------+-------+---------+----------+
|               | พารามิเตอร์     | ระ     | ห     | ค่ามาต   | ค่าที่วัดได้  |
|               |               | บบบำบัด | น่วยวัด | รฐานจาก |          |
|               |               |        |       | OSHA    |          |
+---------------+---------------+--------+-------+---------+----------+
| 1. Air        | 1) Hydrogen   | Sc     | mg /  | ไม่เกิน   | 4        |
| Emission      | Chloride      | rubber | m ³   | 200     | .46-6.69 |
| Quality       |               |        |       |         |          |
+---------------+---------------+--------+-------+---------+----------+
| Monitoring    | 2) Lead ( Pb  | Sc     | mg /  | ไม่เกิน   | 0        |
|               | )             | rubber | m ³   | 24      | .02-0.03 |
+---------------+---------------+--------+-------+---------+----------+
|               | 3) Copper     | Sc     | mg /  | ไม่เกิน   | 0        |
|               |               | rubber | m ³   | 30      | .01-0.02 |
+---------------+---------------+--------+-------+---------+----------+
|               | 4) Sulfuric   | Sc     | mg /  | ไม่เกิน   | 3.37     |
|               | Acid          | rubber | m ³   | 100     |          |
+---------------+---------------+--------+-------+---------+----------+
| 2. Working    | 1) Hydrogen   |        | mg /  | ไม่เกิน 7 | 1-2.71   |
| Area Air      | Chloride      |        | m ³   |         |          |
+---------------+---------------+--------+-------+---------+----------+
| Quality       | 2) Sodium     |        | mg /  | ไม่เกิน 2 | 0        |
| Monitoring    | Hydroxide     |        | m ³   |         | .95-1.20 |
+---------------+---------------+--------+-------+---------+----------+
|               | 3) Sulfuric   |        | mg /  | ไม่เกิน 1 | 0        |
|               | Acid          |        | m ³   |         | .42-0.61 |
+---------------+---------------+--------+-------+---------+----------+
|               | 4) Copper     |        | mg /  | ไม่เกิน   | N.D.     |
|               |               |        | m ³   | 0.1     |          |
+---------------+---------------+--------+-------+---------+----------+
|               | 5) Lead       | -      | mg /  | ไม่เกิน   | N.D.     |
|               |               |        | m ³   | 0.2     |          |
+---------------+---------------+--------+-------+---------+----------+
| 3. Sound      |               | -      | dB(A) | ไม่เกิน   | 8        |
| Level         |               |        |       | 90      | 3.1-90.5 |
| Monitoring    |               |        |       |         |          |
+---------------+---------------+--------+-------+---------+----------+
| 4. Heat       |               | Hood   | อ     | ไม่เกิน   | 31.1-35  |
| Stress        |               |        | งศาเซ | 45      |          |
| Monitoring    |               |        | ลเซียส |         |          |
+---------------+---------------+--------+-------+---------+----------+

* N.D. = Non-Detectable (<0.001 mg/m³)

(2) น้ำเสียจากการผลิต
    น้ำที่ใช้ในการผลิตจะนำมาบำบัดทางเคมีเพื่อให้คุณภาพน้ำอยู่ในเกณฑ์มาตรฐานที่กระทรวงอุตสาหกรรมกำหนด
    ก่อนที่จะปล่อยสู่แหล่งสาธารณะ ณ เดือนธันวาคม2549 สรุป ได้ดังนี้

  ---------------------- ------------------- --------------------- --------------
  พารามิเตอร์              ระบบบำบัดน้ำเสีย       ค่ามาตรฐานจากการนิคมฯ   ค่าที่วัดได้

  1. PH                  ผ่านระบบบำบัดทางเคมี   5.5 – 9.0             7.8

  2. Total Suspened                          ไม่เกิน 50 mg / l       2.8 mg / l
  Solids                                                           

  3. Biology Oxygen                          ไม่เกิน 20 mg / l       2.7 mg / l
  Demand                                                           

  4. Total Dissolved                         3.000 mg / l          6.797 mg / l
  Solids                                                           

  5. Oil & Grease                            ไม่เกิน 5 mg / l        0.6 mg / l

  6. Chemical Oxygen                         120 mg / l            6.0 mg / l
  Demand                                                           

  7. Oxygen Dissolved                        -                     6.7 mg / 1
  ---------------------- ------------------- --------------------- --------------

(3) มลภาวะที่เกิดจากขยะและของเสียอุตสาหกรรม ของเสียอุตสาหกรรมต่างๆ ที่เกิดขึ้นโรงงาน
    จะถูกนำมาคัดแยก
    และจัดเก็บอย่างเป็นสัดส่วนก่อนนำไปกำจัดอย่างถูกต้องตามประกาศการนิคมอุตสาหกรรมแห่งประเทศไทย

+----------------------+------------------+---------------+-----------+
| กากของเสีย            | วิธีการกำจัด        | บริษัทที่กำจัด     | หมายเหตุ   |
+----------------------+------------------+---------------+-----------+
| 1.                   | นำคัดแยกและเผา    | เทศบาลมาบตาพุด |           |
| ขยะมูลฝอยจากสำนักงาน   |                  |               |           |
+----------------------+------------------+---------------+-----------+
| 2. เศษลวดและเศษโลหะ  | นำกลับไปหลอมใหม่   | 1.            |           |
|                      |                  | บจ.โกซิ่วรวมเศษ |           |
|                      |                  |               |           |
|                      |                  | 2. คุณมณี       |           |
|                      |                  | จันทรังษี        |           |
+----------------------+------------------+---------------+-----------+
| 3.                   | ฝังกลบ            | Better World  |           |
| ตะกอนจากการบำบัดน้ำเสีย |                  | Green         |           |
+----------------------+------------------+---------------+-----------+
| 4. ขยะอุตสาหกรรมอื่น ๆ  | ฝังกลบ            | Better World  |           |
|                      |                  | Green         |           |
| (ฟอสเฟส , ผงสบู่)      |                  |               |           |
+----------------------+------------------+---------------+-----------+
| 5. กรด HCL เสื่อมสภาพ  | นำก              | SK Inter      |           |
|                      | ลับไปใช้ประโยชน์ใหม่ | Chemical      |           |
+----------------------+------------------+---------------+-----------+
| 6. กรวดปนตะกั่ว        | นำก              | บจ.           |           |
|                      | ลับไปใช้ประโยชน์ใหม่ | โ             |           |
|                      |                  | อ.เอ็ม.อินดัสตรีส์ |           |
|                      |                  | (ประเทศไทย)   |           |
+----------------------+------------------+---------------+-----------+

บริษัท เอื้อวิทยา จำกัด (มหาชน)

ผลกระทบต่อสิ่งแวดล้อมจากกระบวนการผลิตของโรงงาน เป็นเช่นเดียวกันกับโรงงานอื่นๆ
ที่มีลักษณะการดำเนินการผลิตเช่นเดียวกับบริษัทย่อย
ซึ่งบริษัทย่อยได้จัดให้มีการป้องกันผลกระทบด้านสิ่งแวดล้อมในด้านมลภาวะทางอากาศ น้ำ และ
จากขยะและของเสียอุตสาหกรรม และมีผลการตรวจวัดมลภาวะอากาศดังนี้

  --------------- ----------- -------------- -------------- --------------
  Monitories      Parameter   ระบบบำบัด       ค่ามาตรฐาน      ค่าที่วัดได้

  1. Air Emission HCI         Scrubber       <200 mg / m3   0.21 mg / m3

  2. Working Area HCI                        <7 mg / m3     

  3. Sound level                             <90 db(A)      <73db(A)
  --------------- ----------- -------------- -------------- --------------

ในส่วนของระบบน้ำเสียจากการผลิตมีผลการวัดดังนี้

  ----------------------------- ------------------- ---------------------
  Parameter                     ค่ามาตรฐาน           ค่าที่วัดได้

  1. PH                         5.5 – 9.0           8.2

  2. Total Suspended Solids     < 50 mg / l         15

  3. Total Dissolved Solid      < 3,000 mg / l      1,682

  4. Chemical Oxygen Demand     < 120 mg / l        89

  5. Zinc                       < 5 mg / l          0.13
  ----------------------------- ------------------- ---------------------

ในส่วนของขยะและของเสียอุตสาหกรรมต่างๆ ที่เกิดขึ้นในโรงงาน มีวิธีการกำจัดดังนี้

+--------------------------+---------------------+---------------------+
| กากของเสีย                | วิธีการกำจัด           | บริษัทที่กำจัด           |
+--------------------------+---------------------+---------------------+
| 1. ขยะมูลฝอย              | นำไปคัดแยก ฝังกลบ     | สำนักงานเขตมีนบุรี      |
+--------------------------+---------------------+---------------------+
| 2. เศษลวดและโลหะ         | นำกลับไปหลอมใหม่      | บจก.เหล็กสยามยมาโต๊ะ  |
+--------------------------+---------------------+---------------------+
| 3. ตะกอนจากการบำบัดน้ำเสีย  | ฝังกลบ               | บมจ.เบตเตอร์ เวิลด์กรีน |
+--------------------------+---------------------+---------------------+
| 4. สังกะสีฝุ่นและเม็ด         | Reuse               | บจก.อุทิศ เอ็นเตอร์ไพร์ส |
|                          |                     |                     |
|                          |                     | หจก.สามพรานฟาวน์ดีร์   |
+--------------------------+---------------------+---------------------+
| 5. น้ำมันไฮโดรลิคเก่า        | Reuse               | บ                   |
|                          |                     | จก.อุตสาหกรรมน้ำมันไทย |
+--------------------------+---------------------+---------------------+

3.4 งานที่ยังไม่ส่งมอบ

   บริษัท ระยองไวร์ อินดัสตรีส์ จำกัด

  - ไม่มี -

   บริษัท เอื้อวิทยา จำกัด (มหาชน)

งานโครงการที่อยู่ระหว่างดำเนินการและคาดว่าจะส่งมอบงานทั้งหมดในปี 2550 มีดังนี้

+------------------------+----------------------+----------------------+
| ชื่อโครงการ              | ปริมาณงาน (ตัน)        | มูลค่างานที่ยังไม่ส่งมอบ    |
|                        |                      |                      |
|                        |                      | (ล้านบาท)             |
+------------------------+----------------------+----------------------+
| 500 kv. EGAT-NTN2-L1   | 16,300               | 620                  |
+------------------------+----------------------+----------------------+